cyanic-selkie/wikianc huggingface dataset:
Χριστιάνα Ερωτοκρίτου
Πολιτική διαδρομή
Την περίοδο 2002-2004 διετέλεσε μέλος της Γραμματείας της Νεολαίας του Δημοκρατικού Κόμματος (ΝΕΔΗΚ). Από το 2004 είναι μέλος του Εκτελετστικού Γραφείου του ΔΗΚΟ. Από τον Δεκέμβριο 2013 έως τον Μάιο 2016 ήταν μέλος της Γραμματείας του ΔΗΚΟ. Από τον Ιανουάριο του 2014 έως τον Μάιο του 2016 ήταν εκπρόσωπος τύπου του ΔΗΚΟ. Από τον Ιούνιο του 2018 είναι αναπληρώτρια πρόεδρος του ΔΗΚΟ.
Ως βουλευτής, διετέλεσε κοινοβουλευτική εκπρόσωπος του ΔΗΚΟ (Ιούνιος 2016-Οκτώβριος 2018). Είναι μέλος της Επιτροπής Επιλογής, μέλος της Κοινοβουλευτικής Επιτροπής Ανθρωπίνων Δικαιωμάτων και Ίσων Ευκαιριών μεταξύ Ανδρών και Γυναικών, της Κοινοβουλευτικής Επιτροπής Εξωτερικών και Ευρωπαϊκών Υποθέσεων, της Κοινοβουλευτικής Επιτροπής Νομικών, της Ad Hoc Κοινοβουλευτικής Επιτροπής για την Τήρηση του Κανονισμού της Βουλής και αναπληρωματικό μέλος της Ειδικής Κοινοβουλευτικής Επιτροπής για το Πόθεν Έσχες. Επιπρόσθετα, είναι αναπληρωματικό μέλος της αντιπροσωπίας της Βουλής στην Κοινοβουλευτική Συνέλευση του Συμβουλίου της Ευρώπης.
Επανεκλέγηκε στις βουλευτικές εκλογές του 2021 για την ΙΒ΄ Κοινοβουλευτική Περίοδο.
Πηγές
Κατηγορία:Βουλευτές εκλεγμένοι με το Δημοκρατικό Κόμμα Κατηγορία:Βουλευτές Λευκωσίας Κατηγορία:Κύπριοι δικηγόροι Κατηγορία:Βουλευτές ΙΑ΄ Κοινοβουλευτικής Περιόδου (Κύπρος) Κατηγορία:Βουλευτές ΙΒ΄ Κοινοβουλευτικής Περιόδου (Κύπρος)
Ατταγάς
Ο Ατταγάς ήταν περίφημος Έλληνας φαύλος της αρχαιότητας. Καταγόταν από την Θεσσαλία. Υπήρξε δε τόσο πασίγνωστος για την φαυλότητά του, που εξ αυτού γεννήθηκε η παροιμιώδης έκφραση "Ατταγάς Νουμηνίω συνήλθεν", που λέγονταν σ΄ όλο σχεδόν τον αρχαίο ελλαδικό χώρο.
Η έκφραση αυτή αντιστοιχεί με τη σημερινή ελληνική δημώδη: "Κύλησε ο τέντζερης και βρήκε το καπάκι", καθώς και μ΄ εκείνη, επί το θρησκευτικότερο, "Βρήκε ο Φίλιππος τον Ναθαναήλ", που λέγονται πάντα σκωπτικά.
Πηγές
Κατηγορία:Αρχαίοι Θεσσαλοί Κατηγορία:Εκφράσεις
Θανάσης Ντίνας
Το λήμμα Θανάσης Ντίνας μπορεί να αναφέρεται σε κάποιο από τα παρακάτω πρόσωπα:
Diadora
Η Diadora είναι ιταλική εταιρεία κατασκευής αθλητικών ειδών και υποδημάτων που εδρεύει στο Καέρανο ντι Σαν Μάρκο (Βένετο) και είναι θυγατρική της Geox. Ιδρύθηκε το 1948 και έχει επίσης γραφεία στη Βραζιλία, την Ηνωμένες Πολιτείες, το Χονγκ Κονγκ, την Αυστραλία και το Μπαγκλαντές.
Σήμερα, η Diadora παράγει ένα ευρύ φάσμα προϊόντων ένδυσης που περιλαμβάνουν t-shirt, μπλούζες πόλο, φούτερ, μπουφάν, κολάν, σορτς και εφαρμοστά ρούχα. Η εταιρεία παράγει επίσης υποδήματα (παπούτσια ποδοσφαίρου και άλλα αθλητικά παπούτσια). Η Diadora εμπορεύεται επίσης μπάλες ποδοσφαίρου στην αγορά των ΗΠΑ.
Προέλευση και ανάπτυξη
Η Diadora ιδρύθηκε το 1948 από τον Μαρτσέλο Ντανιέλι, ο οποίος ξεκίνησε να εργάζεται στο εμπόριο ως νεαρό αγόρι. Ονόμασε την εταιρεία του «Diadora», ένα όνομα που πρότεινε ένας φίλος. Η λέξη προέρχεται από το όνομα που έδωσαν οι Βυζαντινοί στη δαλματική πόλη Ζάνταρ. Αρχικά ονομάστηκε «de ladera» ή «από το Ζάνταρ», αντιγράφηκε εσφαλμένα και μεταφράστηκε από τα δαλματικά στα λατινικά, όπου στην πορεία έγινε «Diadora». Ο Ντανιέλι, με τη βοήθεια της γυναίκας του, κατάφερε να λανσάρει με επιτυχία το πρώτο του προϊόν, μπότες ορειβασίας.
Τα μέσα της δεκαετίας του 1970 σηματοδότησαν επίσης την είσοδο της Diadora στο χώρο του ποδοσφαίρου, με τη βοήθεια του Ρομπέρτο Μπέτεγκα, ο οποίος παρείχε συμβουλευτικές πληροφορίες. Η εταιρεία πρόσθεσε επίσης την αγορά της αντισφαίρισης, υπογράφοντας συμφωνίες με τον Μπγιορν Μποργκ.
Ο επιθετικός της ΑΚ Μίλαν, Μάρκο φαν Μπάστεν, έγινε το πρόσωπο της εταιρείας στα τέλη της δεκαετίας του 1980 και ξεκίνησε τα δικά του εξατομικευμένα παπούτσια ποδοσφαίρου, το San Siro Van Basten. Άλλοι ποδοσφαιριστές υψηλού προφίλ υπό τη χορηγία της Diadora συμπεριλαμβάνουν τους: Τζορτζ Γουεά, Ρομπέρτο Μπάτζο, Τζουζέπε Σινιόρι, Φραντσέσκο Τότι, Ρόι Κιν και Αντόνιο Κασάνο.
Δεκαετία του 2000
δεξιά|μικρογραφία|180x180εσ| Παπούτσια για τρέξιμο Diadora Mythos Axeler. Το 2008, η Diadora SpA υπέγραψε κοινοπραξία με την Win Hanverky Holdings Limited, σχηματίζοντας μια νέα εταιρεία με την επωνυμία «Winor International Company Limited», η οποία διαχειρίζεται το εμπορικό σήμα «Diadora» στην Κίνα, το Χονγκ Κονγκ και το Μακάο για την κατασκευή, σχεδίαση, προώθηση, διανομή και πώληση προϊόντων που φέρουν το εμπορικό σήμα σε αυτές τις χώρες.
Τον Ιούνιο του 2009, η Diadora κατέληξε σε συμφωνία με τον ιδρυτή και πρόεδρο της ιταλικής εταιρείας κατασκευής παπουτσιών Geox, Μάριο Μορέτι Πολεγκάτο, για να αγοράσει τα περιουσιακά της στοιχεία μέσω του επενδυτικού σκέλους της οικογένειάς του, LIR.
Εξωτερικοί σύνδεσμοι
Κατηγορία:Ιταλικά εμπορικά σήματα Κατηγορία:Κατασκευαστές αθλητικών ενδυμάτων Κατηγορία:Εταιρείες ένδυσης της Ιταλίας Κατηγορία:Μάρκες παπουτσιών
Ψηφιδωτό του Μεγάλου Αλεξάνδρου (Πομπηία)
Το ψηφιδωτό του Μεγάλου Αλεξάνδρου ανακαλύφθηκε σε αρχαιολογικές ανασκαφές στις 24 Οκτωβρίου 1831 στην έπαυλη του Φαύνου στην Πομπηία. Φιλοξενείται σήμερα στο Εθνικό Αρχαιολογικό Μουσείο της Νάπολι.
Ιστορία του μωσαϊκού
Το ψηφιδωτό κατασκευάστηκε το 150-100 π.Χ. περίπου. Ο άγνωστος καλλιτέχνης χρησιμοποίησε περίπου ενάμισι εκατομμύριο έγχρωμες ψηφίδες, οι οποίες είναι τοποθετημένες ανά τόξα. Το πολύτιμο έργο τέχνης κοσμούσε άλλοτε το δάπεδο της ιδιωτικής έπαυλης κάποιου ευπόρου ή κάποιας πλούσιας οικογένειας. Σύμφωνα με μια εκδοχή, το ψηφιδωτό κατασκευάστηκε στην Ελλάδα και μεταφέρθηκε στην Ρώμη.
Το ψηφιδωτό ανακαλύφθηκε στους σύγχρονους χρόνους στις αρχαιολογικές ανασκαφές της Πομπηίας το 1831 και μεταφέρθηκε στη Νάπολη το 1843. Εκεί εκτίθεται σήμερα.
Το 2003 το ψηφιδωτό αναλύθηκε επιστημονικά και καλλιτεχνικά, και κατασκευάστηκε ολοκληρωμένο αντίγραφό του, με αποκαταστημένα όλα τα τμήματα που έλειπαν, και αναζωογονημένα χρώματα. Το αντίγραφο εκτίθεται στην έπαυλη του Φαύνου.
Ιστορική τοποθέτηση
Το ψηφιδωτό είναι έργο του 2ου αιώνα π.Χ. Πιστεύεται ότι είναι αντίγραφο του γνωστού πίνακα του Απελλή του 4ου αιώνα π.Χ. και σύγχρονο του Μεγάλου Αλέξανδρου. Ίσως να είναι αντίγραφο νωπογραφίας του Φιλόξενου της Ερέτρειας, την οποία αναφέρει ο Πλίνιος ο πρεσβύτερος.
Εξωτερικοί σύνδεσμοι
Κατηγορία:Ψηφιδωτά Κατηγορία:Εκθέματα στο Εθνικό Αρχαιολογικό Μουσείο της Νάπολι Κατηγορία:Πομπηία
Carousel (συγκρότημα)
Οι Carousel είναι ένα Λετονικό ντουέτο, το οποίο εκπροσώπησε τη χώρα του στον στο Τελ Αβίβ χωρίς να πετύχει την πρόκριση στον τελικό.
Επιλέχθηκαν να εκπροσωπήσουν τη Λετονία στον διαγωνισμό του 2019 μετά τη νίκη τους στη εθνική επιλογή της χώρας, το Supernova. Ερμήνευσαν το τραγούδι "That Night", στο πρώτο μισό του δεύτερου ημιτελικού στο Τελ Αβίβ.
Μακάριος Μακρής
Ο Μακάριος Μακρής ( - 1431) ήταν λόγιος ιερομόναχος του 15ου αιώνα κατά την περίοδο της Βυζαντινής Αυτοκρατορίας.
Βιογραφικά στοιχεία
Καταγόταν από την Θεσσαλονίκη. Ήταν μοναχός στο Άγιο Όρος και υπήρξε ηγούμενος της Μονής του Παντοκράτορα στην Κωνσταντινούπολη, μέγας πρωτοσύγγελος και πνευματικός του αυτοκράτορα Εμμανουήλ. Ο Αυτοκράτορας Ιωάννης του ανέθεσε αποστολή πρεσβευτού, μαζί με τον μεγάλο στρατοπεδάρχη Μάρκου Ιαγάρη, προς τον Πάπας Μαρτίνος Ε΄ το 1430. Επιστρέφοντας από το ταξίδι αυτό απεβίωσε στην Κωνσταντινούπολη το 1431.
Πηγές
Κατηγορία:Βυζαντινοί κληρικοί Κατηγορία:Ορθόδοξοι λόγιοι
Head First
Head First είναι ο τίτλος του 15ου στούντιο δίσκου του βρετανικού χαρντ ροκ συγκροτήματος Uriah Heep, ο οποίος κυκλοφόρησε το Μάιο του 1983 μέσω της δισκογραφικής εταιρείας "Bronze" στην Ευρώπη και της "Mercury" στην Αμερική.
Μίννι Μάους
Η Μίννι Μάους είναι χαρακτήρας της Disney. Έχει μορφή ποντικιού και ζει στην φανταστική πόλη Μίκυ Σίτυ. Το πρώτο αποκλειστικά περιοδικό που αφορούσε αυτή, δηλαδή είχε ιστορίες με πρωταγωνίστρια αυτή κυκλοφόρησε στην Ιταλία τον Ιούνιο του 1993 και είχε τίτλο Minni & Company, ενώ στην Ελλάδα κυκλοφόρησε το 1995. Το 1930, το πρώτο σάουντρακ της Ντίσνεϋ ήταν ένα τραγούδι αφιερωμένο σε αυτήν.
Head First
Αυτός ήταν ο δεύτερος και τελευταίος δίσκος του συγκροτήματος με τον Μπομπ Ντέισλι στο μπάσο, αφού μετά την ηχογράφηση του, επέστρεψε στο συγκρότημα του Ozzy Osbourne και αντικαταστάθηκε από τον επανερχόμενο στους Uriah Heep, Τρέβορ Μπόλντερ, ο οποίος παραμένει μέχρι σήμερα.
Μίννι Μάους
Ιστορία
Ένα από τα μυστικά της επιτυχίας της Μίννι ήταν πάντα η ικανότητα της να εξελίσσεται σχεδιαστικά, ανάλογα με τις τάσεις της εποχής. Επί σχεδόν μισό αιώνα, θεματοφύλακας αυτού του μυστικού ήταν ένας σχεδιαστής που γεννήθηκε το 1905 στο Κάισβιλ της Γιούτα, ο Φλόιντ Γκόντφρεντσον. Στα 24 του χρόνια προσλήφθηκε από τον Ντίσνεϊ, ο οποίος το 1930 του ανέθεσε προσωρινά το καθήκον να σχεδιάσει τα κόμικ του Μίκυ. Αυτή η συνεργασία κράτησε περίπου σαράντα πέντε χρόνια, στη διάρκεια της οποίας ο Γκόντφρεντσον προσάρμοζε τη γραφίστικη μορφή του Μίκυ και της Μίννι, προσδίδοντας τους ιδιαίτερο στιλ και χαρακτήρα, βάσει των οδηγιών που λάμβανε από τους σχεδιαστές, οι οποίοι έκαναν το ίδιο για τη μεγάλη οθόνη.
Head First
Η εμπορική επιτυχία του δίσκου στην Ευρώπη ήταν ανάλογη του προκατόχου του, "Abominog", αλλά απέτυχε να μπει στο Billboard Hot-100 των Ηνωμένων Πολιτειών. Επίσης, τα δύο σινγκλ του δίσκου, "Lonely Nights" και "Stay On Top" κατάφεραν να μπουν στα βρετανικά τσαρτ, όντας τα μοναδικά τραγούδια του συγκροτήματος τα οποία ανέβηκαν στις λίστες επιτυχιών της πατρίδας τους, από την ίδρυση των Uriah Heep μέχρι σήμερα.
Μίννι Μάους
Εμφανίσεις
Η Μίννι έκανε το ντεμπούτο της στο Steamboat Willie στις 18 Νοεμβρίου του 1928, μαζί με τον σύζυγό της, Μίκυ Μάους. Εμφανίστηκε απόσης και στα Plane Crazy και Gallopin' Gaucho. Στη συνέχεια συμμετείχε σε άλλες 72 ταινίες μικρού μήκους στον κινηματογράφο, αλλά και στις κόμικ εκδοχές ταινιών με πρώτη την Καζαμπλάνκα.
Head First
Τραγούδια
1. The Other Side of Midnight (Box, Daisley, Goalby, Sinclair, Kerslake) - 3:55
Μίννι Μάους
Εξωτερικοί σύνδεσμοι
Κατηγορία:Disney (χαρακτήρες κόμικς) Κατηγορία:Disney (χαρακτήρες κινουμένων σχεδίων) Κατηγορία:Χαρακτήρες κινουμένων σχεδίων Κατηγορία:Ανθρωπόμορφα ζώα
Head First
Τραγούδια
2. Stay On Top (Jackson) - 3:35
3. Lonely Nights (Adams, Vallance) - 4:07
4. Sweet Talk (Box, Daisley, Goalby, J. Sinclair, L. Sinclair, Kerslake) - 3:51
5. Love Is Blind (Carbone, Zito) - 3:38
6. Roll Overture (Box, Daisley, Goalby, Sinclair) - 2:18
7. Red Lights (Box, Daisley, Goalby, Sinclair) - 2:57
8. Rollin' the Rock (Box, Daisley, Goalby, Sinclair) - 5:31
9. Straight Through the Heart (Box, Daisley, Goalby, Sinclair, Kerslake) - 3:39
10. Weekend Warriors (Box, Daisley, Goalby, Sinclair, Kerslake) - 3:50
Μέλη των Uriah Heep
Το "Head First" ηχογραφήθηκε από τους εξής μουσικούς:
Πήτερ Γκόλμπι - φωνητικά
Μικ Μποξ - κιθάρα
Τζον Σινκλέρ - πλήκτρα
Λι Κέρσλεηκ - τύμπανα
Πηγές
Κατηγορία:Δισκογραφία των Uriah Heep Κατηγορία:Άλμπουμ του 1983
Νίκος Ξανθούλης
Νίκος Ξανθούλης (γεννήθηκε Νικόλαος Γεωργίου Ξανθούλης; 1962) είναι Έλληνας συνθέτης και συγγραφέας. Σήμερα είναι Καλλιτεχνικός Σύμβουλος στην Εθνική Λυρική Σκηνή, Βοηθός Ερευνητής στην Ακαδημία Αθηνών (2009–σήμερα), Μέλος Ανταποκριτής του Αρχαιολογικού Ινστιτούτου Αμερικής (2010–σήμερα), και Καθηγητής Σύνθεσης (2004–σήμερα) και Τρομπέτας ( 1984-2013) στο Ωδείο Αθηνών. Διετέλεσε Καλλιτεχνικός Διευθυντής Ορχήστρων και Χορωδίας της Δημόσιας Ραδιοτηλεόρασης (2014-2015) και Κύριος Τρομπετίστας στην Εθνική Λυρική Σκηνή (1983-2007).
Βιογραφία
Ο Νίκος Ξανθούλης γεννήθηκε στη Λάρισα το 1962. Σπούδασε τρομπέτα με τον Αναστάσιο Κυπραίο στο Ωδείο Αθηνών και αποφοίτησε με «Α» το 1983. Στο Ωδείο τού απονεμήθηκε επίσης το επίζηλο «Πρώτο Βραβείο» για την επιτυχία του στις εξετάσεις. Την ίδια χρονιά, έγινε μέλος της Ευρωπαϊκής Ορχήστρας Νέων και έπαιξε υπό τους μαέστρους Claudio Abbado και Yuri Simonof.
Στο Ωδείο Αθηνών ο Ξανθούλης σπούδασε επίσης Ανώτερα Θεωρητικά Θέματα και Σύνθεση με τους Μενέλαο Παλάντιο, Διαμαντή Διαμαντόπουλο και Περικλή Κούκο. Έλαβε διδακτορικό στη Μουσικολογία από τη Μουσική Ακαδημία της Σόφιας στη Βουλγαρία. Η διδακτορική διατριβή του είχε θέμα «Πολυφωνία του 1800». Η Εξεταστική Επιτροπή, στην οποία περιλαμβανόταν ο καθηγητής Dimiter Christoff, αποδέχτηκε ομόφωνα τη διατριβή—- για πρώτη φορά μετά από 16 χρόνια στην ιστορία της Ακαδημίας. Ο Ξανθούλης σπούδασε επίσης τσέμπαλο στη Σχολή Vignanelli της Αθήνας, Ωδείο Athenaeum με την καθηγήτρια Μαργαρίτα Δαλμάτη, αποφοιτώντας με έπαινο και με το βραβείο «Ferruccio Vignanello». Είναι επίσης κάτοχος πτυχίου Πολιτικών Επιστημών από το Πάντειο Πανεπιστήμιο Αθηνών και απόφοιτος λυκείου από την Ιωνίδειο Πρότυπο Σχολή Πειραιά.
Ως Καλλιτεχνικός Σύμβουλος της Εθνικής Λυρικής Σκηνής, είναι υπεύθυνος του ραδιοφωνικού προγράμματος. Ήταν ο βασικός τρομπετίστας στην Όπερα Αθηνών τα τελευταία είκοσι τρία χρόνια, παίζοντας ως σολίστ και μέλος πολλών μουσικών συνόλων σε όλη την Ελλάδα. Διετέλεσε επίσης καθηγητής τρομπέτας στο Ωδείο Αθηνών και διετέλεσε καθηγητής στο «Ανοιχτό Πανεπιστήμιο» Ελλάδας.
Καριέρα
Πολλές συναυλίες με ερμηνείες και συνθέσεις του Ξανθούλη έχουν μεταδοθεί σε ραδιοφωνικά προγράμματα της Ελλάδας και της Βουλγαρίας. Οι «Δύο παιδικές όπερες» πρωτοπαρουσιάστηκαν από την Όπερα Αθηνών (1998) και το Μεσσηνιακό Θέατρο (1999) με κριτική και εμπορική επιτυχία. Ο Ξανθούλης έχει προσκληθεί από τέσσερα αμερικανικά πανεπιστήμια και το Μουσικό Πανεπιστήμιο του Tien Jin, Κίνα, το 2000 και το 2001 για ρεσιτάλ και διαλέξεις για την ελληνική μουσική από την αρχαιότητα μέχρι σήμερα.
Η έρευνα και οι μεταφράσεις του για τη θεωρία της αρχαίας ελληνικής μουσικής παρουσιάστηκαν σε διάλεξη στο Πανεπιστήμιο της Βοστώνης το 2003 στο Πανεπιστήμιο Concordia (Μόντρεαλ) και στην Οτάβα. Συνέθεσε τη μουσική για την τραγωδία του Αισχύλου «Ευμενίδες», που παρουσιάστηκε στο πλαίσιο του Φεστιβάλ Επιδαύρου (Αύγουστος 2004). Έχει κυκλοφορήσει τρία προσωπικά CD και συμμετείχε σε άλλα δύο CD (που εκδόθηκαν στην Ιταλία και τη Γερμανία). Οι εκδόσεις ΚΕΔΡΟΣ δημοσίευσαν τα συμφωνικά παραμύθια του «Ο εγωιστής γίγαντας» (Όσκαρ Ουάιλντ: βιβλίο και CD ηχογραφήθηκε στο Μόντρεαλ) που ήταν best seller μεταξύ των παιδικών βιβλίων στην Ελλάδα μέχρι τον Σεπτέμβριο του 2005, και «Ο Ευτυχισμένος Πρίγκιπας» (2007: βιβλίο και CD). Ως σολίστ έχει εμφανιστεί με πολλές ορχήστρες και σε διάφορα Φεστιβάλ (Ορχήστρα Ferenc Liszt στο Φεστιβάλ Αθηνών, Διεθνές Φεστιβάλ Σαράγεβο, Συμφωνική Ορχήστρα Τασκένδης, Φιλαρμονία Σόφιας, Συμφωνική Ορχήστρα Tien Jin στην Κίνα, Κρατική Ορχήστρα Θεσσαλονίκης, Ορχήστρα Καμεράτα, Εθνική Ορχήστρα Συμφωνική Ορχήστρα Ραδιοφώνου). Οι εκδόσεις «Δαίδαλος-Ζαχαρόπουλος» δημοσίευσαν την πραγματεία του για την Αρχαία Ελληνική Μουσική το 2006. Ήταν Kress Λέκτορας για το 2012-2013 στις ΗΠΑ και τον Καναδά από το Αρχαιολογικό Ινστιτούτο Αμερικής.
Βιβλία και Θεωρητικές Πραγματεύσεις
Η Θεωρία της Αρχαίας Ελληνικής Μουσικής - εισαγωγή και μετάφραση στα νέα ελληνικά από τον Νίκο Ξανθούλη (Δαίδαλος-Ζαχαρόπουλος, Αθήνα 2006)
Δισκογραφία
Προσωπικά :
εξωτερικοί σύνδεσμοι
Κατηγορία:Κλασικοί συνθέτες του 20ού αιώνα Κατηγορία:Έλληνες συνθέτες κλασικής μουσικής
Ζαννής Συνοδινός
Βιογραφικά στοιχεία
Έζησε στην Οδησσό όπου και πέθανε το 1907. Κληροδότησε τρεισήμισι εκατομμύρια στο Ελληνικό Βασίλειο και υπέρ των Ορθοδόξων του Οικουμενικού Πατριαρχείου.
Πηγές
Κατηγορία:Έλληνες ευεργέτες
Μιχαήλ Αριόλος
Ο Μιχαήλ Αριόλος ήταν βυζαντινός βιβλιογράφος του 17ου αιώνα.
Η καταγωγή του ήταν από την Αθήνα. Έγραψε τον κώδικα που φυλάγεται στην μονή Ιβήρων του Αγίου Όρους με τον αύξοντα αριθμό 464. Ο κώδικας περιέχει την Ιστορία ψυχωφελή των Βαρλαάμ και Ιωάσσαφ.
Πηγές
Κατηγορία:Έλληνες βιβλιογράφοι
Ευστάθιος Ευγενίδης
Ο Ευστάθιος Ευγενίδης ήταν Έλληνας εθνικός ευεργέτης.
Ευεργετικό έργο
Πολλές φορές ενίσχυσε τη Μεγάλη Εκκλησία. Ίδρυσε επίσης τα Ευγενίδεια Διδακτήρια στην Προύσα της Βιθυνίας.
Πηγές
Κατηγορία:Έλληνες ευεργέτες
That Night (τραγούδι)
Το That Night είναι ένα τραγούδι από το Λετονικό συγκρότημα Carousel. Επιλέχθηκε να εκπροσωπήσει τη στη Eurovision 2019 Δεν πέτυχε να προκριθεί στον τελικό.
Παραπομπές
Κατηγορία:Διαγωνισμός Τραγουδιού Eurovision 2019 Κατηγορία:Τραγούδια στον διαγωνισμό τραγουδιού της Eurovision
Μάχη του Πασεντάλε
thumb|250px|[[Αεροφωτογραφία της περιοχής της μάχης πριν και μετά την μάχη]] Η Μάχη του Πασεντάλε, γνωστή και ως Μάχη της Φλάνδρας ή Τρίτη Μάχη της Υπρ, διεξήχθη περί τον Ιούλιο του 1917 μεταξύ των βρετανικών δυνάμεων υπό τον στρατηγό και αρχηγό του Γενικού Επιτελείου, σερ Ντάγκλας Χέιγκ και των γερμανικών δυνάμεων. Η Φλάνδρα βρίσκονταν στα βόρεια του Βελγίου σε μία αρκετά μεγάλη εκτεταμένη περιοχή, ενώ η μάχη πήρε το όνομα της από το ύψωμα της Πασεντάλε (Passchendaele).
Η αρχή της μάχης
Ο Ντάγκλας Χέιγκ πίστευε ότι τώρα ο πόλεμος εξαρτιόταν κυρίως από τις βρετανικές δυνάμεις εξαιτίας του ότι Γάλλοι και Ρώσοι ήταν πλέον εκτός μάχης, ενώ δεν ήταν σίγουρο εάν και όταν κατέφθαναν οι Αμερικάνοι θα ήταν σε ικανούς αριθμούς ώστε να προλάβουν την καταστροφή. Για να καταφέρει να κρατήσει το μέτωπο, θα έπρεπε να το πετύχει στα παλιά πεδία των μαχών γύρω από την Υπρ, όπου ο βρετανικός στρατός θα μπορούσε να εκτελέσει με επιτυχία μία ισχυρή προέλαση που θα έφερνε την παράδοση των βελγικών λιμανιών που χρησιμοποιούνταν ως βάσεις για τα γερμανικά υποβρύχια. Τα πράγματα στην αρχή έδειχναν ότι θα πήγαιναν καλά αφού πέτυχε μία προκαταρτική έφοδος κατά της κορυφογραμμής Μεσίν στα νότια της Υπρ τις πρώτες μέρες του Ιουνίου, με σχετικά περιορισμένους στόχους, απόλυτο αιφνιδιασμό και μεγάλη στήριξη από το πυροβολικό (αναλώθηκαν 3,5 εκατομμύρια οβίδες και η πρώτη γραμμή των Γερμανών ισοπεδώθηκε με 500.000 τόνους εκρηκτικών).
Η αντιστροφή της κατάστασης
Όμως όταν άρχισε η κύρια επίθεση στα τέλη του Ιουλίου παρουσιάστηκαν όλα τα προβλήματα που παρουσιάστηκαν και στα πεδία των μαχών του Σομ. Το προκαταρτικό μπαράζ (3,4 εκατομμύρια οβίδες) ακύρωσε κάθε αιφνιδιασμό. Τα μελετημένα χρονοδιαγράμματα ως συνήθως ανατράπηκαν μέσα στο χάος του πολέμου, ενώ η αντίσταση του εχθρού απλώνονταν σε μεγαλύτερο βάθος και ήταν πολύ πιο αποφασιστική απ’ ό,τι περίμεναν οι επιτιθέμενοι. Η ασταμάτητη βροχή και το πυροβολικό μετέτρεψαν το πεδίο της μάχης σε ένα τοπίο πλήρους απόγνωσης. Όμως ο Ντάγκλας Χέιγκ συνέχισε πετυχαίνοντας μερικές μικρές νίκες με τεράστιο τίμημα έως και στις αρχές του Νοέμβρη που τα καναδικά τάγματα κατέλαβαν την Πασαντέλ απ’ όπου πήρε το όνομα της η μάχη. Στο τέλος της μάχης οι Βρετανοί είχαν απώλειες 240.000 ανδρών (70.000 νεκροί), ενώ οι Γερμανοί είχαν απώλειες 200.000 ανδρών. Οι επικριτές του Χέιγκ επικαλούνταν τον πρώτο αριθμό, οι υπερασπιστές του τον δεύτερο.
Τα μετά τη μάχη
Στις 20 Νοεμβρίου εξαπέλυσε δεύτερη επίθεση στο Καμπρέ. Σκόπευε, μεταξύ άλλων, να δοκιμάσει σε μεγάλη κλίμακα τις νέες τεχνικές που είχε αναπτύξει ο βρετανικός στρατός με την στενή συνεργασία των τριών όπλων: πεζικού, αρμάτων μάχης και πυροβολικού. Ο αιφνιδιασμός ήταν απόλυτος: η γερμανική αμυντική γραμμή υποχώρησε σε βάθος τεσσάρων μιλίων και στην Αγγλία χτύπησαν χαρμόσυνες καμπάνες για να γιορτάσουν την νίκη, αλλά βιάστηκαν. Δέκα μέρες μετά οι Γερμανοί αντεπιτέθηκαν και ανακατέλαβαν όλο το έδαφος που είχαν χάσει. Έτσι ο Ντάγκλας Χέιγκ έχασε και το τελευταίο ίχνος εμπιστοσύνης που του είχαν οι πολιτικοί αρχηγοί, και ο Λόιντ Τζορτζ ανέλαβε αυτοπροσώπως τη στρατηγική της διεξαγωγής του πολέμου.
Πηγές
Πασενταλε Κατηγορία:Ιστορία του Βελγίου Κατηγορία:Μάχες βρετανικού στρατού Κατηγορία:Μάχες γερμανικού στρατού
Νικόλαος Σκλεγγίας
Πηγές
Κατηγορία:Βυζαντινοί μοναχοί Κατηγορία:Κύπριοι μοναχοί Κατηγορία:Ορθόδοξοι λόγιοι
Συνεταιριστική Τράπεζα Χανίων
Η Συνεταιριστική Τράπεζα Χανίων είναι μια ελληνική συνεταιριστική τράπεζα που ιδρύθηκε το 1995. Ο Όμιλος της Συνεταιριστικής Τράπεζας Χανίων απασχολεί συνολικά 206 άτομα με σύμβαση εξαρτημένης εργασίας, ενώ το σύνολο του δικτύου καταστημάτων αριθμεί 23 μονάδες.
Διοικητικό Συμβούλιο Συνεταιριστικής Τράπεζας Χανίων
Πρόεδρος είναι ο Μιχαήλ Μαρακάκης.
Εταιρείες
Ο Όμιλος της Συνεταιριστικής Τράπεζας Χανίων αποτελείται από τις εταιρείες Κρητικά Ακίνητα, Κρητικές Συμμετοχές και Χανίων Συμμετοχές.
Δίκτυο Καταστημάτων
Λειτουργούν 23 καταστήματα. 7 στην Π.Ε. Χανίων, 1 στο Ρέθυμνο, 4 στην Π.Ε. Ηρακλείου, 3 στην Π.Ε. Λασιθίου και 7 στο λεκανοπέδιο της Αττικής.
Παραπομπές
Χανιων Κατηγορία:Χανιά
Θεοφάνης ο Έλληνας
right|thumb|200px|Μεταμόρφωση του Σωτήρος (1408) Ο Θεοφάνης ο Έλληνας (ρωσικά Феофан Грек, περ. 1340-1410) ήταν Βυζαντινός ζωγράφος του ύστερου Μεσαίωνα που μεγαλούργησε ως αγιογράφος.
Βιογραφία
Ενώ η γενέτειρά του βίωνε τη φάση της οριστικής αποσύνθεσης λόγω της οθωμανικής περικύκλωσης, ο ανατολικός σλαβικός κόσμος βρισκόταν σε ανάκαμψη, απεξαρτώμενος από τους Μογγόλους της Χρυσής Ορδής που τον δυνάστευαν για ενάμιση αιώνα. Έτσι στα τριάντα του μετανάστευσε στο ακμάζον Νόβγκοροντ (τη μόνη μεγάλη ρωσική πόλη που δεν είχε κατακτηθεί ποτέ από τους Μογγόλους) και εικοσιπέντε χρόνια αργότερα στη Μόσχα. Η τεχνοτροπία του θεωρείται απαράμιλλη σε έκφραση και οι σύγχρονοί του τον περιέγραφαν με θαυμασμό ως «ζωγράφο με σκούπα», αναφερόμενοι στην ικανότητά του να δημιουργεί τοιχογραφίες πολύ μεγάλου μεγέθους, καθώς και ως «ευρυμαθή της φιλοσοφίας» λόγω της βαθιάς μόρφωσής του. Πολλές από τις τοιχογραφίες σώζονται μέχρι σήμερα, με κυριότερες αυτές στους ναούς της Μεταμόρφωσης του Σωτήρος (Νόβγκοροντ), της Θείας Γέννησης, της Κοίμησης της Θεοτόκου και του Ευαγγελισμού (Κρεμλίνο της Μόσχας). Εκτός από διακοσμήσεις ναών ζωγράφιζε και εικόνες, όμως η σύγχρονη έρευνα εκφράζει αμφιβολίες για τα εάν είναι πραγματικά ο δημιουργός όλων των εικόνων που του αποδίδονται ή κάποιοι μεταγενέστεροι προσέθεσαν την υπογραφή του αργότερα, ώστε να ανεβάσουν την αξία τους.
Πληροφορίες από τον Επιφάνιο
Σημαντικότερη πηγή πληροφοριών για το βίο του Θεοφάνη αποτελεί ένα αντίγραφο αποσπασμάτων επιστολής του αγιογράφου Επιφάνιου του Σοφού, προς τον ηγούμενο του μοναστηριού του Σωτήρος Κύριλλου, που χρονολογείται το 17ο αιώνα. Από τον Επιφάνιο πληροφορούμαστε πως ο Θεοφάνης ήταν ελληνικής καταγωγής και πως πριν την άφιξή του στη Μόσχα εργάστηκε σε αρκετές πόλεις, όπως την Κωνσταντινούπολη, την Κριμαία, το Νόβγκοροντ και τη Γαλάτεια, ζωγραφίζοντας σε περισσότερες από 40 πέτρινες εκκλησίες. Στην επιστολή περιγράφεται ως φημισμένος σοφός και φιλόσοφος, καθώς και ως ο κορυφαίος εικονογράφος μεταξύ όλων.
Μερικά έργα
Αποσπάσματα από τοιχογραφίες
Παραπομπές
Κατηγορία:Βυζαντινοί ζωγράφοι Κατηγορία:Ρώσοι ζωγράφοι Κατηγορία:Βυζαντινοί αγιογράφοι Κατηγορία:Ρώσοι αγιογράφοι Κατηγορία:Βυζαντινοί του 14ου αιώνα
Τορόντο
Το Τορόντο (αγγλικά: Toronto) είναι η μεγαλύτερη σε πληθυσμό πόλη του Καναδά και η πρωτεύουσα της επαρχίας του Οντάριο. Η πόλη είναι χτισμένη στην βόρεια όχθη της λίμνης Οντάριο. Το Τορόντο έχει πληθυσμό 2.731.571 κατοίκους (στοιχεία απογραφής 2016), ενώ στην ευρύτερη μητροπολιτική περιοχή του Τορόντο κατοικούν 5.928.040 άτομα (απογραφή 2016). Το Τορόντο είναι το κεντρικό σημείο του «Χρυσού Πετάλου», της πιο πυκνοκατοικημένης περιοχής του Καναδά η οποία εκτείνεται από την Όσουα ανατολικά έως τους καταρράκτες του Νιαγάρα δυτικά. Περίπου το ένα τέταρτο των Καναδών κατοικεί στην περιοχή του Χρυσού Πετάλου, και περίπου ένας στους έξι Καναδούς εργάζεται εντός των ορίων της πόλης του Τορόντο.
Το Τορόντο σήμερα είναι η οικονομική πρωτεύουσα του Καναδά και αποτελεί ένα από τα πλέον κοσμοπολίτικα αστικά κέντρα του κόσμου. Ο σημερινός Δήμος του Τορόντο δημιουργήθηκε το 1998 από την συγχώνευση πέντε περιφερειακών δήμων με την δημοτική αρχή του Μητροπολιτικού Τορόντο.
Η εξέλιξη της πόλης
right|225px|thumb|Το κτίριο του Πανεπιστημιακού Κολλεγίου (University College), ενός εκ των ιδρυτικών μονάδων του Πανεπιστημίου του Τορόντο (University of Toronto) που βρίσκεται στον κεντρικό πανεπιστημιακό χώρο του Αγίου Γεωργίου (St. George Campus) στο κεντρικό Τορόντο (downtown Toronto). Η ευρύτερη περιοχή του Τορόντο κατοικούνταν από αυτόχθονες Ινδιάνους πολύ πριν την άφιξη των πρώτων ευρωπαίων εποίκων. Το 1670, γάλλοι εξερευνητές χρησιμοποίησαν την ονομασία Ταραντώ (Taranteau) και αργότερα Ταροντό (Taronto) για την λίμνη Σίμκο (Simcoe Lake), που βρίσκεται βορείως από το σημερινό Τορόντο. Η προέλευση της λέξης είναι μάλλον ινδιάνικη, αλλά δεν είναι επιβεβαιωμένη.
Η πρώτη μόνιμη εγκατάσταση Ευρωπαίων στην περιοχή έγινε το 1750, όταν οι Γάλλοι δημιούργησαν το Σκουριασμένο Οχυρό (Fort Rouillé) για τις ανάγκες του εμπορίου γούνας. Στα χρόνια της Αμερικανικής Επανάστασης, πολλοί Βρετανοί έποικοι που παρέμειναν πιστοί στο αγγλικό στέμμα — οι λεγόμενοι «Υποστηρικτές της Ενωμένης Αυτοκρατορίας», ή στα αγγλ. United Empire Loyalists — εγκαταστάθηκαν στην περιοχή του Τορόντο και άλλαξαν την δημογραφική σύνθεση του τόπου.
Το 1793, η επαρχία του Κεμπέκ μοιράστηκε σε δύο τμήματα — Άνω και Κάτω Καναδάς — και το Τορόντο, που τότε λέγονταν Γιορκ (York), έγινε η πρωτεύουσα του Άνω Καναδά. Η πόλη μεγάλωνε σταθερά καθ' όλον τον 19ο αιώνα με τον ερχομό νέων ευρωπαίων εποίκων. Κατά το δεύτερο μισό του 20ου αιώνα, το Τορόντο ξεπέρασε το Μόντρεαλ σε πληθυσμό, αλλά και στον τομέα της οικονομίας. Με την συνένωση μικρών δήμων, το 1954, δημιουργήθηκε ο Δήμος του Μητροπολιτικού Τορόντο. Το 1998, με την αναγκαστική συνένωση του Δήμου του Τορόντο με τους Δήμους του Γιορκ (York), του Ανατολικού Γιορκ (East York), του Βόρειου Γιορκ (North York), του Ετόμπικω (Etobicoke) και Σκάρμπορω (Scarborough), δημιουργήθηκε ο νέος μέγας Δήμος του Τορόντο.
Τα πιο πρόσφατα δημογραφικά στοιχεία (2001) δείχνουν ότι οι περισσότεροι κάτοικοι της ευρύτερης περιοχής του Τορόντο έλκουν την καταγωγή τους από τη Βρετανία και την Ιρλανδία. Ωστόσο, ένα μεγάλο μέρος των Τοροντιανών δηλώνει καταγωγή κινεζική, ιταλική, ινδική, γαλλική, πορτογαλική, εβραϊκή, κ.λπ. Ένας στους δύο κατοίκους του Τορόντο είναι μετανάστης που έχει γεννηθεί εκτός Καναδά. Στατιστικές εκτιμήσεις δείχνουν ότι από το 2012 η πλειονότητα των Τοροντιανών θα ανήκει σε κάποια εμφανή μειονότητα (αγγλ. visible minority).
Η απογραφή του 2001 έδειξε ότι στην περιοχή του Τορόντο κατοικούν και 85.400 άτομα με ελληνική καταγωγή: 70.000 με αποκλειστικά ελληνική καταγωγή και 23.400 άτομα με εν μέρει ελληνική καταγωγή. Οι περισσότεροι έλληνες μετανάστες κατοικούν στην γειτονιά γύρω από την λεωφόρο Ντάνφορθ (Danforth Avenue). Στο Τορόντο έχει την έδρα του και η Ελληνορθόδοξη Μητρόπολη Καναδά. Στην απογραφή του 2016 ο αριθμός των ατόμων ελληνικής καταγωγής στην ευρύτερη περιοχή του Τορόντο αυξήθηκε στα 99.167 άτομα.
Γεωγραφία και κλίμα
right|225px|thumb|Η θέση του Τορόντο στην επαρχία του [[Οντάριο.]] Η ευρύτερη περιοχή του Τορόντο αποτελεί, ένα ενιαίο οικοσύστημα, μία φυσική λεκάνη τα νερά της οποίας χύνονται στην λίμνη Οντάριο. Τα φυσικά όρια αυτού του οικοσυστήματος ορίζονται από την κρημνώρεια του Νιαγάρα (ρήγμα που διασχίζει τις Μεγάλες Λίμνες με διεύθυνση ΝΑ–ΒΑ, αγγλ. Niagara Escarpment) και τα υψώματα Όακ Ρίτζες (αγγλ. Oak Ridges Moraine), που δημιουργήθηκαν από παγετώνες κατά τα προϊστορικά χρόνια.
Τα καλοκαίρια στο Τορόντο είναι ζεστά και υγρά με θερμοκρασίες που φτάνουν έως και τους 32 °C, ενώ τον χειμώνα επικρατούν τα χιόνια με μέση θερμοκρασία κάτω από το 0 °C. Εντούτοις, το κλίμα του Τορόντο επηρεάζεται από τον υδάτινο όγκο της λίμνης Οντάριο και έτσι, σε σύγκριση με άλλες νότιες περιοχές του Καναδά, ο χειμώνας δεν είναι και τόσο βαρύς.
Αν και το Τορόντο συγκαταλέγεται ανάμεσα στις πιο καθαρές μεγαλουπόλεις του κόσμου, τα τελευταία χρόνια, η ατμόσφαιρά του έχει επιβαρυνθεί σημαντικά με ρύπους. Κατά το 2005, στην περιοχή παρουσιάστηκε νέφος αιθαλομίχλης επί 55 ημέρες. Η μόλυνση της ατμόσφαιρας του Τορόντο αποδίδεται στην μεγάλη αύξηση του πληθυσμού της πόλης από το 1980 και κατόπιν, καθώς και στην παρουσία μεγάλων ρυπογόνων βιομηχανιών στο Νότιο Οντάριο και στις κεντροδυτικές Ηνωμένες Πολιτείες.
Οικονομία
left|225px|thumb|Το υπερσύγχρονο Δημαρχείο του Τορόντο, κτίσμα του [[1965.]] Από τον καιρό της πρώτης εγκατάστασης ευρωπαίων εποίκων, το Τορόντο ήταν σημαντικό εμπορικό κέντρο επάνω στον διάδρομο που ενώνει τις Μεγάλες Λίμνες της Βορείου Αμερικής με τον Ατλαντικό ωκεανό. Η πλήρης διάνοιξη του διαδρόμου αυτού για την διέλευση μεγάλων πλοίων το 1959 επέφερε ακόμα μεγαλύτερη κίνηση στις αποβάθρες του Τορόντο. Ωστόσο, από την δεκαετία του 1960, άρχισε η άνθιση της μεταποιητικής βιομηχανίας στο Νότιο Οντάριο — κυρίως της αυτοκινητοβιομηχανίας — οπότε το λιμάνι του Τορόντο έπαψε να είναι η κύρια πηγή πλούτου για την πόλη.
Κατά την δεκαετία του 1970, πολλοί αγγλόφωνοι Καναδοί καθώς και πολλές εταιρείες μετακόμισαν από το Μόντρεαλ στο Τορόντο, φοβούμενοι την άνοδο του κεμπεκιώτικου εθνικισμού. Η ραγδαία άνοδος του Χρηματιστηρίου του Τορόντο κατά την δεκαετία του 1990 και το ουσιαστικό κλείσιμο του Χρηματιστηρίου του Μόντρεαλ το 2001 επιβεβαίωσαν την πρωτοκαθεδρία του Τορόντο στην οικονομική ζωή του Καναδά.
Για τον επισκέπτη
225px|thumb|Ο σιδηροδρομικός σταθμός του Τορόντο
right|225px|thumb|Ο πύργος CN και το γήπεδο Ρότζερς (πρώην SkyDome)
right|225px|thumb|Το εμπορικό κέντρο Ήτον (Eaton Centre) του Τορόντο. Δημοφιλές σημείο για αγοραμανείς
Συγκοινωνία
Το Τορόντο και η ευρύτερη περιοχή του Νοτίου Οντάριο διαθέτουν ευρύ οδικό δίκτυο. Η απόσταση που χωρίζει το Τορόντο από το Μόντρεαλ είναι περίπου 600 χλμ. Ανάλογη είναι η απόσταση που χωρίζει το Τορόντο από την Νέα Υόρκη. Η πρωτεύουσα του Καναδά, η Οττάβα, βρίσκεται περίπου 300 χλμ. ανατολικά από το Τορόντο. Οι πόλεις αυτές συνδέονται και με το σιδηροδρομικό δίκτυο των εταιρειών VIA Rail (παγκαναδικοί σιδηρόδρομοι), Ontario Northland (λίγες γραμμές εντός του Οντάριο) και Amtrak (γραμμές από και προς τις ΗΠΑ).
Το Τορόντο επίσης εξυπηρετείται από το Διεθνές Αεροδρόμιο Πήρσον (Toronto Pearson International Airport), το μεγαλύτερο αεροδρόμιο του Καναδά με εκτεταμένο δίκτυο πτήσεων για όλη την Βόρειο Αμερική, την Ευρώπη και την Άπω Ανατολή. Κατά τη διάρκεια του καλοκαιριού, οι καναδικές εταιρείες Air Canada και Air Transat πραγματοποιούν πτήσεις από το Τορόντο προς την Αθήνα.
Μέσα στην πόλη, ο επισκέπτης μπορεί να μετακινηθεί με τραμ (στο κέντρο), με τον υπόγειο σιδηρόδρομο (4 γραμμές) ή με λεωφορεία. Οι γειτονικές πόλεις (Όσουα, Μισσισσόγκα, κ.λπ.) εξυπηρετούνται από τον προαστιακό σιδηρόδρομο GO Transit.
Αξιοθέατα
Το πλέον γνωστό αρχιτεκτονικό μνημείο του Τορόντο είναι ο πύργος CN (CN Tower), μία κατασκευή από σκυρόδεμα και χάλυβα που υψώνεται σαν βέλος 553 μ. από το έδαφος. Στην κορυφή του πύργου υπάρχει παρατηρητήριο και εστιατόριο. Δυτικά από τον πύργο CN βρίσκεται το γήπεδο Ρότζερς (Rogers Centre, γνωστό παλαιότερα ως SkyDome), που είναι η έδρα της ομάδας μπέιζμπολ Toronto Blue Jays και της ομάδας καναδικού (αμερικανικού) ποδοσφαίρου Toronto Argonauts. Το γήπεδο αυτό διαθέτει χαρακτηριστική συρόμενη οροφή. Στην επίσης γειτονική αρένα Air Canada Centre έχει την έδρα της η ομάδα χόκεϊ Toronto Maple Leafs και η ομάδα μπάσκετ NBA Toronto Raptors.
Άλλα αρχιτεκτονικά μνημεία του Τορόντο είναι ο κεντρικός σιδηροδρομικός σταθμός (Union Station), το υπερσύγχρονο δημαρχείο της πόλης, ο καθεδρικός καθολικός ναός του Αγίου Μιχαήλ (St-Michal's Cathedral), ο καθεδρικός αγγλικανικός ναός του Αγίου Ιακώβου (St-James Cathedral), και η βίλα (κάστρο) Case Loma που έχτισε ένας πλούσιος χρηματιστής το 1911.
Ο επισκέπτης μπορεί ακόμα να θαυμάσει αρχαιολογικά και φυσικά (γεωλογικά, ορυκτολογικά, παλαιοντολογικά και ζωολογικά) εκθέματα στο Βασιλικό Μουσείο του Οντάριο (Royal Ontario Museum), ή να γνωρίσει την σύγχρονη τέχνη — καναδική και παγκόσμια — στην Πινακοθήκη του Οντάριο (Art Gallery of Ontario).
Το Τορόντο έχει έντονη πνευματική ζωή και είναι η έδρα τριών μεγάλων πανεπιστημίων: Στο Τορόντο έχει την έδρα του το αγγλόφωνο κρατικό τηλεοπτικό δίκτυο CBC.
Κάθε καλοκαίρι διεξάγεται διεθνές φεστιβάλ κινηματογράφου, ενώ η Καναδική Εθνική Έκθεση (Canadian National Exhibition) είναι ένα ετήσιο πανηγύρι για όλη την οικογένεια.
Το Τορόντο θεωρείται μία από τις πλέον ασφαλείς βορειοαμερικανικές πόλεις, αν και το 2005 παρατηρήθηκε μία απότομη αύξηση στις δολοφονίες.
Τεχνολογικό άγχος
Το τεχνο-άγχος ή τεχνολογικό άγχος, ή αλλιώς γνωστό ως τεχνοστρές (technostress), είναι το άγχος που προκαλείται από τη χρήση υπολογιστών. Είναι το αποτέλεσμα αλλαγών στις συνήθειες εργασίας και συνεργασίας μεταξύ εργαζόμενων που προκύπτουν λόγω της χρήσης σύγχρονων τεχνολογιών πληροφορικής.
Ορισμός
Ο Craig Brod, ειδικός στον τομέα της έρευνας πάνω στο τεχνοστρές, δηλώνει ότι το τεχνοστρές είναι μια σύγχρονη ασθένεια "προσαρμογής" που προκαλείται από την αδυναμία ενός ανθρώπου να αντιμετωπίσει τις νέες τεχνολογίες υπολογιστών με υγιή τρόπο. Αρκετοί ειδικοί πως έχει σχέση με τα υψηλά επίπεδα αποχώρησης προσωπικού στον κλάδο των υπολογιστών, τα υψηλά επίπεδα πρόωρης συνταξιοδότησης από επαγγέλματα εντατικής εργασίας με υπολογιστές, και τα αυξημένα επίπεδα κατάχρησης φαρμάκων και αλκοόλ.
Η συχνότητα εμφάνισης του τεχνο-άγχους δεν είναι γνωστή, αλλά εκτιμάται ότι εκατομμύρια χρήστες στις ΗΠΑ υποφέρουν από αυτό, αριθμοί οι οποίοι αυξάνονται συνεχώς. Μια έρευνα της Microsoft, η οποία έγινε σε 20.000 Ευρωπαίους εργαζόμενους, έδειξε ότι η τεχνολογία και η δυνατότητα διαρκής συνδεσιμότητας μπορεί να προκαλέσει στρες και τελικά να μείωση την παραγωγικότητα.
Τα συμπτώματα του τεχνο-άγχους
Το πρόβλημα που δημιουργείται είναι ότι οι άνθρωποι που εργάζονται συνεχώς με υπολογιστές καταλήγουν να περιμένουν από άλλους ανθρώπους ή ομάδες ανθρώπων να συμπεριφέρονται όπως οι υπολογιστές, να δίνουν απαντήσεις αμέσως, να είναι απόλυτα προσηλωμένοι, και να μην έχουν συναισθήματα.
Τρόποι αντιμετώπισης
Το τεχνο-άγχος μπορεί να αντιμετωπιστεί με τη δημιουργία φιλικού προς το χρήστη λογισμικό, την εκπαίδευση των ανθρώπων για τη νέα τεχνολογία και τη δημιουργία καλύτερου επιπέδου βεβαίωσης, υπομονής, σταθερότητας και επικοινωνίας μέσα στο περιβάλλον εργασίας. Άλλη επιλογή είναι να αποφεύγεται ή να περιορίζεται η χρήση της τεχνολογίας.
Πηγές
Κατηγορία:Ψηφιακά μέσα Κατηγορία:Ψυχολογικές παθήσεις και διαταραχές
Συνθήκη του Ριμπεμόν
Μετά το θάνατο του Καρόλου του Φαλακρού, ο Λουδοβίκος ο Νεότερος εδραίωσε την φιλία του με τον Λουδοβίκο τον Τραυλό με τη Συνθήκη του Fourons το Νοέμβριο του 878. Οι δύο ανιψιοί δεσμεύτηκαν να αποδεχτούν τη διαδοχή τους από τους γιους τους. Η συνθήκη δοκιμάστηκε όταν ο Λουδοβίκος ο Τραυλός πέθανε τον Απρίλιο του 879. Μια δυτική αντιπροσωπία με επικεφαλής τον Ζοσελέν (Joscelin), τον επίσκοπο του Παρισιού και αργότερα προστάτη της πόλης από της επιδρομές των Βίκινγκ, προσκάλεσε τον Λουδοβίκο τον νεότερο να πάρει στον έλεγχό του την Δυτική Φραγκία. Καθώς η γυναίκα του τελευταίου Λιουτγκάρδη συμφωνούσε με την ιδέα, ο Λουδοβίκος εισέβαλε στη Δυτική Φραγκία. Έφτασε μέχρι το Βερντέν, αλλά υποχώρησε όταν οι ανιψιοί του, οι βασιλιάδες Λουδοβίκος Γ΄ και Καρλομάν Β΄ παραχώρησαν το μερίδιό τους της Λοθαριγγίας σε εκείνον.
Στο μεταξύ, ο Μπόζο της Προβηγκίας, έναν ευγενής με καταγωγή από τους Καρολίδες, ανακήρυξε τον εαυτό του βασιλιά της Προβηγκίας. Επίσης, οι Βίκινγκ είχαν ξαναρχίσει τις επιθέσεις τους. Για να αντιμετωπίσουνε αυτές τις απειλές οι βασιλείς της Δυναστείας των Καρολιδών αποφάσισαν να παραμερίσουν τις διαφορές τους και να ενώσουν τις δυνάμεις τους εναντίον αυτών των απειλών. Συναντήθηκαν στο Ριμπεμόν, τη σημερινή Έιν. Σε αντάλλαγμα για την ουδετερότητα του Λουδοβίκου του νεότερου, οι βασιλείς της Γαλλίας επιβεβαίωσαν την κατοχή του εδαφών της Λοθαριγγίας που του είχαν δοθεί από τη Συνθήκη του Μέρσεν. Αυτό του άφησε την ελευθερία να ασχοληθεί με τον Μπόζο.
Τα σύνορα μεταξύ της Γαλλίας και της Αγίας Ρωμαϊκής Αυτοκρατορίας παρέμειναν σχεδόν τα ίδια μέχρι τον Ύστερο Μεσαίωνα.
Προηγούμενοι διαμοιρασμοί του Φραγκικού Βασιλείου ήταν:
Κατηγορία:Φράγκοι Κατηγορία:Αρχαίοι Γερμανοί Κατηγορία:9ος αιώνας
Συνθήκη του Ριμπεμόν (1179)
Η Συνθήκη του Ριμπεμόν υπογράφηκε στις 2 Μαΐου 1179 από τους δύο μεγαλύτερους γιους του εκλιπόντος Δούκα Ματθαίου Α΄ της Λωρραίνης. Ο Ματθαίος είχε πεθάνει το 1176 χωρίς να κανονίσει τη διαδοχή, και το δουκάτο του το διεκδίκησαν ο μεγαλύτερος γιος του Σιμόν και ο δεύτερος γιος του Φρειδερίκος. Το 1178 ξέσπασε εμφύλιος πόλεμος μεταξύ τους. Με την διαμεσολάβηση του Κόμη Φίλιππου την επόμενη χρονιά, τα αδέλφια κατέληξαν σε συμφωνία στο Ριμπεμόν για το διαχωρισμό του δουκάτου. Ο Σιμόν πήρε το νότιο, γαλλόφωνο μέρος του δουκάτου, ενώ ο Φρειδερίκος το βόρειο, γερμανόφωνο μέρος συν το Ορμέ (Ormes) και το Γκεμπεβιλ (Gerbéviller). Επίσης, ο Φρειδερίκος υποσχέθηκε να είναι υποτελής του αδελφού του, αλλά χρησιμοποιούσε τον τίτλο "Δούκας του Bitche", ως έκφραση ισάξιου στάτους.
Το 1206 ο Σιμόν παραιτήθηκε, και το δουκάτο επανενώθηκε υπό την ηγεσία του αδελφού του, σύμφωνα με τη συνθήκη του 1179.
Βιβλιογραφία
Κατηγορία:12ος αιώνας
Τροίζηνας
Στην Αρχαία ελληνική μυθολογία ο Τροιζήν ήταν ο επώνυμος ήρωας και βασιλιάς της Τροιζήνας. Ο Τροιζήν ήταν γιος του Πέλοπα και της Ιπποδάμειας, τα αδέλφια του ήταν ο Πιτθέας, ο Αλκάθοος, ο Διμοίτης, ο Πλεισθένης, ο Ατρέας, ο Θυέστης, ο Κοπρέας, ο Ιππάλκιμον, ο Σκίρωνας, η Ἀστυδάμεια, η Νικίππη, η Λυσιδίκη και η Εὐρυδίκη. Τα παιδιά του ήταν ο Ανάφλυστος και ο Σφηττός που μετανάστευσαν στην Αττική και ίδρυσαν τους ομώνυμους Δήμους, η κόρη του ήταν πιθανότατα η Ευωπίς. Ο Τροιζήν και ο αδελφός του Πιτθέας μετανάστευσαν από την Πίσα στην ανατολική Πελοπόννησο όπου κυβερνούσε ο βασιλιάς Αετίος, γιος του Άνθα και εγγονός του Ποσειδώνα και της Αλκυόνης, έγιναν συμβασιλείς και τους όρισε διαδόχους. Ο Πιτθέας μετά τον θάνατο του Τροιζήνος ενσωμάτωσε ολόκληρη την περιοχή και της έδωσε το όνομα Τροιζήνα για να τιμήσει την μνήμη του αδελφού του.
Πηγές
Κατηγορία:Βασιλείς της ελληνικής μυθολογίας
Αχαιμένης (σατράπης)
Ο Αχαιμένης ήταν γιος του Δαρείου και της Άμηστρις. Μετά την πρώτη εξέγερση των Αιγυπτίων, ο Ξέρξης τον διόρισε σατράπη της Αιγύπτου. Συμμετείχε στην ναυμαχία του Αρτεμισίου, ως αρχηγός του στόλου των Αιγυπτίων. Όταν ξέσπασε νέα εξέγερση των Αιγυπτίων, υπό την ηγεσία του Ινάρω, ο Αχαιμένης προσπάθησε να σταματήσει τον Ινάρω στην μάχη της Παμπρήμιδος, αλλά σκοτώθηκε κατά την διάρκεια της μάχης.
Σημειώσεις
<references group="Σημ" />
Πηγές
κατηγορία:Πρωταγωνιστές των Περσικών Πολέμων Κατηγορία:Ηγεμόνες της Αρχαίας Αιγύπτου
Ιωαννέτα του Ζάυν-Βίτγκενσταϊν (1561-1622)
Η Ιωαννέτα, γερμ.: Johanetta von Sayn-Wittgenstein (15 Φεβρουαρίου 1561 - 13 Απριλίου 1622) από τον Οίκο του Ζάυν ήταν κόρη του κόμη του Ζάυν-Βίτγκενσταϊν και με τον γάμο της έγινε κόμισσα του Νάσσαου-Ντίλενμπουργκ.
Βιογραφία
Γεννήθηκε το 1561 ως το πρώτο παιδί του Λουδοβίκου Α΄ κόμη του Ζάυν-Βίτγκενσταϊν (1532-1605) και της πρώτης συζύγου του Άννας του Ζολμς-Μπράουνφελς (1538–1565). Η Άννα ήταν συγγενής τής μεταγενέστερης Αμαλίας του Ζολμς-Μπράουνφελς (1602-1675). Η Ιωαννέτα πιθανότατα πήρε το όνομά της από τη γιαγιά της Ιωαννέτα του Ίζενμπουργκ-Νόιμαγκεν (1500-1563), κόρης του Ζάλεντιν Ζ΄ κυρίου του Ίζενπουργκ και Nόιμαγκεν (1462-1533).
Οικογένεια
Το 1586 στις 14 Ιουνίου, στο κάστρο Ντίλενμπουργκ και σε ηλικία 25 ετών, η Ιωαννέτα παντρεύτηκε τον Ιωάννη ΣΤ΄ κόμη του Νάσαου-Ντίλενμπουργκ, ο οποίος ήταν 50 ετών τότε. Είχαν τέκνα:
Βιβλιογραφικές αναφορές
Κατηγορία:Οίκος του Νάσσαου Κατηγορία:Γερμανίδες κόμισσες
Σάουνα
thumb|right|250px|Σάουνα Ο όρος σάουνα (sauna) ή θερμόλουτρo δηλώνει τη διαδικασία της έκθεσης του σώματος σε υψηλή θερμοκρασία (μέχρι και 120 βαθμούς C) επί ένα χρονικό διάστημα της τάξης των 10'-15' και την ακόλουθη ψύξη του σώματος με την επαφή με ψυχρό νερό ή χιόνι. Επίσης δηλώνει τον θάλαμο μέσα στον οποίο επικρατεί η υψηλή θερμοκρασία και ο οποίος έχει ειδική κατασκευή, συνήθως από ξύλο κωνοφόρων.
Θάλαμος και λοιπός εξοπλισμός
Ο θάλαμος της σάουνας είναι ένα ξύλινο κουβούκλιο με διαστάσεις ανάλογες με τα άτομα που απαιτείται να φιλοξενήσει. Το μικρότερο μέγεθος είναι για δύο άτομα και το μεγαλύτερο μπορεί να φιλοξενήσει ακόμη και 15 άτομα. Το υλικό της κατασκευής προέρχεται από κωνοφόρα δένδρα που δεν έχουν μεγάλη περιεκτικότητα σε ρητίνη (π.χ. Κώνειο) και από αυτό κατασκευάζονται τα τοιχώματα και οι πάγκοι επάνω στους οποίους κάθονται ή ξαπλώνουν οι φιλοξενούμενοι. Οι πάγκοι τοποθετούνται σε διαφορετικά επίπεδα (αμφιθεατρικά), ώστε να αυξάνει η χωρητικότητα του θαλάμου και να δίνεται η δυνατότητα επιλογής, εφόσον στα υψηλότερα σημεία η θερμοκρασία είναι υψηλότερη. Δεν πρέπει να εξέχουν καρφιά ή βίδες από τα ξύλα, γιατί μπορεί να προκαλέσουν εγκαύματα. Αν υπάρχουν, προσέχουμε να μην έλθουμε σε επαφή με αυτά αλλά να απλώσουμε επάνω τους την πετσέτα. Σε μία άκρη του θαλάμου τοποθετείται το ηλεκτρικό θερμαντικό σώμα που είναι η αντίσταση μέσα σε ένα μεταλλικό κάδο, στο επάνω μέρος του οποίου βρίσκεται ένα πλέγμα με μερικά τεμάχια από πέτρες οι οποίες θερμαίνονται από την ηλεκτρική αντίσταση και αποκτούν θερμοκρασία αρκετά υψηλότερη της θερμοκρασίας του χώρου. Επάνω σ' αυτές τις πέτρες χύνεται, περιοδικά, νερό ώστε να διατηρείται η υγρασία του χώρου, δεδομένου ότι η αύξηση της θερμοκρασίας του αέρα ελαττώνει τη σχετική υγρασία. Η πόρτα του θαλάμου επιβάλλεται να ανοίγει προς τα έξω για λόγους ασφαλείας (χωρίς να κλειδώνει ή να μανταλώνει) και φέρει ένα παράθυρο στο επάνω μέρος ή είναι ολόκληρη από ειδικό γυαλί. Μέσα στον θάλαμο υπάρχει χαμηλός φωτισμός, θερμόμετρο και μία κλεψύδρα που επιτρέπει τη στοιχειώδη μέτρηση του χρόνου παραμονής (συνήθως διαρκεί 10' ή 15'). Για την τροφοδοσία του θαλάμου με υγρασία υπάρχει ένα ξύλινο δοχείο και μία ξύλινη κουτάλα με την οποία χύνουμε, περιοδικά, νερό επάνω στις καυτές πέτρες, το οποίο εξατμίζεται αμέσως. Συχνά προστίθεται στο νερό μικρή ποσότητα ενός υγρού με άρωμα ευκαλύπτου ή πεύκου ή ελάτου κλπ., για να κάνει τον αέρα στη σάουνα πιο ευχάριστο στην αναπνοή.
Διαδικασία
Πριν από την είσοδο στη σάουνα επιβάλλεται ένα λουτρό (ή ντους) καθαριότητας και η χρήση άφθονου πολύ θερμού νερού, ώστε η θερμοκρασία του σώματος να ανέβει και να χαλαρώσει το σώμα. Στη συνέχεια στεγνώνεται το σώμα (με πετσέτα) και εισερχόμαστε στον θάλαμο κρατώντας μία μεγάλη πετσέτα. Στον θάλαμο το σώμα πρέπει να είναι εντελώς γυμνό. Τα μαγιό ή άλλα ενδύματα μπορεί να περιέχουν συνθετικές ίνες που ίσως να μην είναι ανθεκτικές στις θερμοκρασίες του θαλάμου και να αλλοιωθούν ή ακόμη και να λιώσουν. Επίσης χωρίς κοσμήματα ή άλλα μεταλλικά αντικείμενα, γιατί θα θερμανθούν και μπορεί να προκαλέσουν έγκαυμα στο δέρμα. Μπορούμε να χρησιμοποιήσουμε την πετσέτα μόνο ως επίστρωμα στον πάγκο για να καθίσουμε ή να ξαπλώσουμε και για να σφουγγίσουμε τον ιδρώτα, αν χρειάζεται. Στον θάλαμο καθόμαστε ή ξαπλώνουμε εναλλάξ, περίπου 10'-15'. Αν αισθανθούμε έντονη δυσφορία, διακόπτουμε την παραμονή και καθόμαστε στον προθάλαμο σε μία ξαπλώστρα. Δοκιμάζουμε αργότερα, εκτός αν συνεχίζεται η δυσφορία, οπότε διακόπτουμε τη σάουνα και συμβουλευόμαστε γιατρό.
Επαναλαμβάνουμε τη διαδικασία αυτή για μία ή δύο ακόμη φορές. Μπορούμε να καταναλώσουμε υγρά, κατά προτίμηση μη αλκοολικά. Στη Φινλανδία, που είναι η πατρίδα της σάουνας, συνηθίζεται η χρήση μιας δέσμης από φύλλα σημύδας που λέγεται Vihta. Με αυτό χτυπούν ελαφρά το δέρμα του σώματος, για να διευκολύνουν την αύξηση της επιφανειακής κυκλοφορίας.
Η διαδικασία για τη σάουνα που περιγράφεται εδώ είναι ενδεικτική, καθώς υπάρχουν πολλές παραλλαγές.
Εξωτερικοί σύνδεσμοι
Κατηγορία:Λουτρά Κατηγορία:Πολιτισμός της Φινλανδίας Κατηγορία:Εναλλακτική ιατρική
Αθέρας
Με το όνομα Αθέρας αναφέρονται:
Λαϊκό Κόμμα του Πακιστάν
Το Λαϊκό Κόμμα του Πακιστάν (Ουρντού: پاکستان پیپلز پارٹی) είναι ένα κεντροαριστερό κόμμα, με Σοσιαλδημοκρατικές αρχές. Το Κόμμα ιδρύθηκε από τον Ζουλφικάρ Αλί Μπούτο, στις 30 Νοεμβρίου 1967, με τον ίδιο να αναλαμβάνει την ηγεσία του. Σύνθημα του Κόμματος ήταν: Το Ισλάμ είναι η πίστη μας, η Δημοκρατία η πολιτική μας, ο Σοσιαλισμός η οικονομία μας (το οικονομικό μας μοντέλο), όλη η εξουσία στον λαό.
Το Λαϊκό Κόμμα ήταν γενικά πιο φιλελεύθερο από τα υπόλοιπα κόμματα του Πακιστάν, υποστηρίζοντας τα δικαιώματα των γυναικών και των φτωχών. Επίσης μετέχει στη Σοσιαλιστική Διεθνή. Οι ηγέτες του, οι οποίοι χαρακτηρίζονταν από υψηλού επιπέδου μόρφωσης στα πανεπιστήμια της Δύσης, θεωρούνται από τις επιφανέστερες πολιτικές προσωπικότητες του Πακιστάν. Την ηγεσία του κατέλαβαν κατά σειρά:
Κατηγορία:Πολιτικά κόμματα του Πακιστάν Κατηγορία:Σοσιαλδημοκρατικά κόμματα Κατηγορία:Σεκουλαριστικά κόμματα
Δανιήλ Κουβουκλήσιος
Ο Δανιήλ Κουβουκλήσιος ήταν λόγιος κληρικός του 15ου αιώνα. Ήταν ίσως συγγενής του Ιωάννη. Έγραψε μεταξύ άλλων και τέσσερις λόγους περί της εκπορεύσεως του Αγίου Πνεύματος.
Πηγές
Κατηγορία:Βυζαντινοί κληρικοί Κατηγορία:Ορθόδοξοι λόγιοι
ΥΚΚ
Το αρχικά ΥΚΚ, προέρχονται από την Yoshida Kōgyō Kabushiki gaisha (Γιαπωνέζικα: 吉田工業株式会社), που σημαίνουν "Yoshida Manufacturing Shareholding Company" (Βιομηχανική Συμμετοχική Εταιρεία Yoshida). Η ΥΚΚ παράγει στερεωτικά και αρχιτεκτονικά προϊόντα σε 109 ΥΚΚ εταιρείες σε 71 χώρες σε όλο τον κόσμο.
Προ του Β' Παγκοσμίου Πολέμου
Αυτό που θα γινόταν αργότερα ΥΚΚ, αρχικά λειτούργησε ως San-es Shokai και ιδρύθηκε από τον Tadao Yoshida τον Ιανουάριο του 1934, στο Higashi Nihonbashi, στο Τόκιο. Η εταιρεία ειδικεύονταν στην εμπορία των προϊόντων στερέωσης. Τον Φεβρουάριο του 1938, η San-es Shokai μετονομάστηκε σε Yoshida Kogyosho. Ο Β' Παγκόσμιος Πόλεμος ήταν σε εξέλιξη από το 1939 και η επόμενη σημαντική εταιρική εκδήλωση δεν θα πραγματοποιηθεί μέχρι το Φεβρουάριο του 1942.
Μετά τον Β' Παγκόσμιο Πόλεμο
Τον Ιανουάριο του 1946, η επιχείρηση καταχώρησε το εμπορικό σήμα ΥΚΚ. Μια σημαντική τεχνολογική αλλαγή ήρθε το 1950, όταν η εταιρεία αγόρασε από τις ΗΠΑ, μια αυτοματοποιημένη αλυσίδα παραγωγής (chain machine), η οποία επέτρεπε την αυτοματοποίηση της διαδικασίας κατασκευής φερμουάρ. Παλαιότερα, τα φερμουάρ ΥΚΚ κατασκευάζονταν χειρωνακτικά και ως εκ τούτου ήσαν κατώτερης ποιότητος, εν αντιθέσει των αυτοματοποιημένων φερμουάρ του εξωτερικού.
Τον Μάρτιο του 1951, η ΥΚΚ μετεγκατέστησε τα κεντρικά της γραφεία στο Chūō, Τόκιο. Το Μάιο του 1955, ένα νέο εργοστάσιο ξεκίνησε να λειτουργεί στο Kurobe, Toyama. Τον Αύγουστο του 1958, τα κεντρικά της γραφεία μετεγκατεστάθηκαν και πάλι στο Taitō, Τόκιο. Το ίδιο έτος, η εταιρεία επίσης συνέστησε τη νέα της μάρκα «Conceal» («Απόκρυψη»), στην οποία δεν φαίνονται τα δόντια του φερμουάρ. Ένα άλλο σημαντικό βήμα έγινε το Νοέμβριο του 1959, με το άνοιγμα της πρώτης τοποθεσίας στο εξωτερικό, η οποία παρήγαγε φερμουάρ ΥΚΚ στη Νέα Ζηλανδία. Το πρώτο γραφείο της ΥΚΚ στις ΗΠΑ, άνοιξε στη Νέα Υόρκη το 1960 και τώρα είναι ο κορυφαίος προμηθευτής της χώρας σε φερμουάρ και λοιπά μέσα στερέωσης όπως σούστες (snaps) και κουμπιά. Καθώς μεγάλωνε η εταιρεία, εισήγαγε στο εσωτερικό της, το κάθε βήμα της παραγωγής, συμπεριλαμβανομένης της τήξης ορειχάλκου και της βαφής υφασμάτων.